ସାଧାରଣ ଲୋକଙ୍କ ରୋଷେଇ ଘରର ମୂଲ୍ୟ ହ୍ରାସ ପାଇବ ! ମୋଦୀ ସରକାରଙ୍କ ଏହି ନିଷ୍ପତ୍ତିରେ ଶସ୍ତା ହେବ ଖାଇବା ତେଲ... - Enews Online\nରାନ୍ଧିବା ପାଇଁ ବ୍ୟବହୃତ ଖାଇବା ତେଲ ଶୀଘ୍ର ଶସ୍ତା ହୋଇପାରେ । ସରକାରଙ୍କ ସହ ଜଡିତ ଏକ ନିଷ୍ପତ୍ତିର ପ୍ରଭାବ ଖୁବ୍ ଶୀଘ୍ର ବଜାରରେ ଦେଖାଯିବ ।\nଦେଶରେ ଖାଇବା ତେଲର ମୂଲ୍ୟବୃଦ୍ଧି ସାଧାରଣ ଲୋକଙ୍କ ପକେଟର ବଜେଟକୁ ଖରାପ କରିଦେଇଛି । ରୋଷେଇର ମୂଲ୍ୟ ଏତେ ବୃଦ୍ଧି ପାଇଛି ଯେ, ସେମାନେ ଘରେ ମଧ୍ୟ ସରଳ ଖାଦ୍ୟ ଖାଇବାକୁ ବାଧ୍ୟ ହେଉଛନ୍ତି । ଏଭଳି ପରିସ୍ଥିତିରେ ମୋଦୀ ସରକାରଙ୍କ ନିଷ୍ପତ୍ତି ସାଧାରଣ ଲୋକଙ୍କୁ ଆରାମ ପ୍ରଦାନ କରିବ ବୋଲି ଆଶା କରାଯାଉଛି ।\nପାମ୍ ଅଏଲ୍ ଉପରେ କମ୍ ଆମଦାନୀ ଶୁଳ୍କ\nଅଶୋଧିତ ପାମ୍ ଅଏଲ୍ ଉପରେ ଆମଦାନୀ ଶୁଳ୍କ ୧୦%କୁ ହ୍ରାସ କରିବାକୁ ମୋଦୀ ସରକାର ମଙ୍ଗଳବାର ନିଷ୍ପତ୍ତି ନେଇଛନ୍ତି । ଏହା ବ୍ୟତୀତ ଅନ୍ୟ ପାମ୍ ଅଏଲ୍ ଉପରେ ଆମଦାନୀ ଶୁଳ୍କ ୩୭.୫%କୁ ହ୍ରାସ କରାଯାଇଛି । ଏହା ବଜାରରେ ଖାଇବା ତେଲର ମୂଲ୍ୟ ହ୍ରାସ କରିବ ବୋଲି ଆଶା କରାଯାଉଛି ।\nତିନି ମାସ ପାଇଁ ପ୍ରଯୁଜ୍ୟ\nକେନ୍ଦ୍ରୀୟ ପରୋକ୍ଷ ଟିକସ ଏବଂ କଷ୍ଟମ୍ସ ବୋର୍ଡ (ସିବିଆଇସି) ଏକ ବିଜ୍ଞପ୍ତିରେ କହିଛି ଯେ, ଅଶୋଧିତ ପାମ୍ ଅଏଲ୍ ଉପରେ ମୌଳିକ କଷ୍ଟମ୍ ଶୁଳ୍କ ୧୦% ଏବଂ ଅନ୍ୟ ପାମ୍ ଅଏଲ୍ ଉପରେ ୩୭.୫%କୁ ହ୍ରାସ କରାଯାଇଛି । ପିଟିଆଇ ସମ୍ବାଦ ଅନୁଯାୟୀ, ନୂତନ ହାର ଜୁନ୍ ୩୦ରୁ ବୈଧ ହୋଇଛି ଏବଂ ସେପ୍ଟେମ୍ବର୍ ୩୦, ୨୦୨୧ ପର୍ଯ୍ୟନ୍ତ ବୈଧ ରହିବ ।\nବର୍ତ୍ତମାନ ଲାଗୁଛି ଏତିକି ଶୁକ୍ଳ\nବର୍ତ୍ତମାନ ଦେଶରେ ଅଶୋଧିତ ପାମ୍ ଅଏଲ୍ ଆମଦାନୀରେ ୧୫% କଷ୍ଟମ୍ ଡ୍ୟୁଟି ଲାଗୁଥିବାବେଳେ ଆରବିଡି ପାମ୍ ଅଏଲ୍, ଆରବିଡି ପାମୋଲିନ୍, ଆରବଡି ପାମ୍ ଷ୍ଟିଅରିନ୍ ଏବଂ ଅନ୍ୟ ପାମ୍ ଅଏଲ୍ ଭଳି ବର୍ଗରେ ଏହି ହାର ୪୫% ରହିଛି ।\nସୋଲଭେଣ୍ଟ ଏକ୍ସଟ୍ରାକ୍ଟର୍ସ ଆସୋସିଏସନ୍ ଅଫ୍ ଇଣ୍ଡିଆ (ଏସଇଏ)ର କାର୍ଯ୍ୟନିର୍ବାହୀ ନିର୍ଦ୍ଦେଶକ ବି.ଭି. ମେହେତା କହିଛନ୍ତି ଯେ, ଅଶୋଧିତ ପାମ୍ ଅଏଲ୍ ଉପରେ ଆମଦାନୀ ଶୁଳ୍କ ୧୫%ରୁ ୧୦%କୁ ହ୍ରାସ କରାଯାଇଛି । କିନ୍ତୁ ଅଶୋଧିତ ପାମ୍ ଅଏଲ୍ ଉପରେ ପ୍ରଭାବଶାଳୀ ଶୁକ୍ଳ ୫.୫୦ ହ୍ରାସ ପାଇଛି ଏବଂ ଏହା ୩୫.୭୫% ରୁ ୩୦.୨୫%କୁ ଖସି ଆସିଛି ।\nପାମ୍ ଅଏଲକୁ ଖାଇବା ତେଲ ଭାବରେ ବ୍ୟବହାର\nଦେଶରେ ବ୍ୟବହୃତ ଅଧିକାଂଶ ଖାଇବା ତେଲରେ ପାମ୍ ଅଏଲ୍ ବ୍ୟବହୃତ ହୁଏ । ଏହା ଖାଇବା ତେଲରେ ମିଶ୍ରଣ ପାଇଁ ବ୍ୟବହୃତ ହୁଏ । ମେ ମାସରେ ସୋରିଷ ତେଲର ମୂଲ୍ୟ ଲିଟର୍ ପ୍ରତି ଦୁଇ ଶହ ପଚାଶ ଟଙ୍କା ପର୍ଯ୍ୟନ୍ତ ଯାଇଥିଲା । ଯଦିଓ ଅତୀତରେ ଏଥିରେ କିଛି ନରମତା ଦେଖାଯାଇଥିଲା, ତଥାପି ବର୍ତ୍ତମାନ ଏହା ବହୁତ ଉଚ୍ଚ ସ୍ତରରେ ରହିଛି ।
